ITEL กำไรโดดเด่น
ในปี 2562 ประเทศไทยยังอยู่ในเทรนด์ของการลงทุนเกี่ยวกับการสื่อสารในยุคดิจิทัล ซึ่งจะมีงานออกมาเป็นจำนวนมากโดยเฉพาะประกาศ กสทช. เรื่อง 5G ยิ่งช่วยกระตุ้นภาพรวมอุตสาหกรรมอย่างพวกกลุ่มให้บริการเช่าโครงข่ายใยแก้วนำแสง
1 มี.ค. 2562

คุณค่าบริษัท
ในปี 2562 ประเทศไทยยังอยู่ในเทรนด์ของการลงทุนเกี่ยวกับการสื่อสารในยุคดิจิทัล ซึ่งจะมีงานออกมาเป็นจำนวนมากโดยเฉพาะประกาศ กสทช. เรื่อง 5G ยิ่งช่วยกระตุ้นภาพรวมอุตสาหกรรมอย่างพวกกลุ่มให้บริการเช่าโครงข่ายใยแก้วนำแสง ให้บริการออกแบบก่อสร้าง และรับเหมางานโครงการสายใยแก้วนำแสง และโครงการสื่อสัญญาณโทรคมนาคม และให้บริการเช่าพื้นที่ดาต้าเซ็นเตอร์
ผลดังกล่าวทำให้ บริษัท อินเตอร์ลิ้งค์ เทเลคอม จำกัด (มหาชน) หรือ ITEL พร้อมเดินหน้าประมูลงานต่อเนื่องจากภาครัฐและเอกชน เพื่อสนับสนุนรายได้ให้เติบโตแข็งแกร่งในอนาคตมากยิ่งขึ้น
ทั้งนี้ ทาง ITEL ตั้งเป้าหมายรายได้ 2,000 ล้านบาท เติบโต 30-40% โตต่อเนื่องจากปี 2561 จากธุรกิจให้บริการและติดตั้งโครงข่ายสายใยแก้วนำแสง เพราะถึงอย่างไรบริษัทมีงานในมือที่เพิ่มขึ้นและแผนธุรกิจที่ชัดเจนมากยิ่งขึ้น
ดังผลการดำเนินงบปี 2561 สิ้นสุดวันที่ 31 ธันวาคม 2561 บริษัทมีรายได้รวมขยับขึ้นมาอยู่ที่ 1,611.36 ล้านบาท จากงวดเดียวกันของปีก่อน 1,081.25 ล้านบาท ทั้งนี้การเพิ่มขึ้นมาจากรายได้จากการบริการโครงข่าย, รายได้จากการให้บริการติดตั้งโครงข่าย, รายได้จากการให้บริการพื้นที่ดาต้าเซ็นเตอร์, รายได้ค่าบริการอื่น และรายได้อื่น ๆ จึงส่งผลให้บริษัทมีกำไรขยับขึ้นมาอยู่ที่ 133.00 ล้านบาท หรือ 0.13 บาทต่อหุ้น จากงวดเดียวกันของปีก่อน 102.40 ล้านบาท หรือ 0.10 บาทต่อหุ้น
เป็นผลสืบเนื่องมาจากบริษัทมีพื้นที่ให้บริการเพิ่มสูงขึ้นอยู่ที่ 75 จังหวัด และจากการที่ภาครัฐมีนโยบายในการพัฒนาเศรษฐกิจดิจิทัลเพื่อเศรษฐกิจและสังคม (Digital Economy) และนโยบายประเทศไทย 4.0 ซึ่งเป็นนโยบายที่สำคัญเกี่ยวกับการนำเทคโนโลยีสารสนเทศมาประยุกต์ใช้ให้เข้ากับกิจกรรมทางเศรษฐกิจและสังคม เป็นส่วนสำคัญที่จะส่งเสริมการเติบโตของอุตสาหกรรมเทคโนโลยีสารสนเทศและการสื่อสาร (ICT) ของประเทศ และเป็นปัจจัยช่วยสนับสนุนการเติบโตของบริษัท ทำให้สามารถผลักดันยอดขายจากลูกค้าที่เข้ามาใช้งานได้เพิ่มมากขึ้น
อีกทั้งบริษัทยังสามารถรักษาฐานลูกค้าในปีก่อนไว้ได้ เนื่องจากประสิทธิภาพของโครงข่ายและเสถียรภาพของการให้บริการที่เหนือกว่าคู่แข่งขันรายอื่นในตลาด ทำให้รายได้เติบโตอย่างต่อเนื่อง
นอกจากนี้ เมื่อบริษัทสามารถทำกำไรได้อย่างแข็งแกร่ง ก็มีการประกาศจ่ายปันผลออกมาเช่นกัน โดยมีอัตราการจ่ายปันผลเป็นเงินสด 0.057 บาทต่อหุ้น ซึ่งจะขึ้นเครื่องหมาย XD ผู้ซื้อไม่ได้รับสิทธิปันผลในวันที่ 7 พ.ค. 2562 ส่วนวันที่จ่ายปันผล 23 พ.ค. 2562
ที่สำคัญบริษัทตั้งเป้าหมายว่าภายใน 3-5 ปีนี้ รายได้ในแต่ละปีจะต้องเติบโตประมาณ 40% ขณะที่อัตรากำไรสุทธิต้องการจะเติบโตให้ได้ 20% ภายในปี 2564 โดยมาจาก 3 ธุรกิจหลัก ประกอบด้วย “บริการโครงข่ายเชื่อมข้อมูลหรือดาต้าเซอร์วิส” เติบโตต่อปี 20-30% ตั้งเป้ารายได้คิดเป็นสัดส่วนประมาณ 60-70% ของรายได้รวม
นับว่า ITEL จะยังสามารถสร้างสถิติใหม่ทางกำไรต่อในปีนี้!!
…
ผู้ถือหุ้นรายใหญ่
รายชื่อกรรมการ